Rekenskap gee (Deel 3) | "Is en Wat Was en Wat Kom" – die onbekende karakter van Jesus Christus en Sy Woord
← Rekenskap gee (Deel 2)
Rekenskap gee (Deel 4) →
Posted on Februarie 6, 2017	by 4windkoinonia
Die konsep “rekenskap gee” kom regdeur die Skrifte voor. Elke mens sal voor God rekenskap gee in die oordeel. Hier is van die Nuwe Testamentiese inskrywings…
God maak dit baie duidelik dat Hy van elkeen rekenskap sal eis en Hy kondig dit baie duidelik aan dwardseur die Skrifte! Hier is een so ‘n aankondiging soos neergeskryf deur die profeet Esegiël– veral vir hulle wat dit nou kan hoor en ervaar (1Pet 4:17)!
Eseg 7:1-10 Daarna het die woord van die HERE tot my gekom en gesê: 2 En jy, mensekind, so spreek die Here HERE tot die land van Israel: Einde! Die einde het gekom oor die vier hoeke van die land. 3 Nou is die einde oor jou, en Ek sal my toorn teen jou uitstuur en jou oordeel volgens jou weë en al jou gruwels op jou laat neerkom; 4 en my oog sal jou nie verskoon nie, en Ek sal nie spaar nie, maar Ek sal jou wandel op jou laat neerkom, en jou gruwels sal in jou midde wees; en julle sal weet dat Ek die HERE is. 5 So sê die Here HERE: Onheil op onheil, kyk, dit kom! 6 ‘n Einde kom, die einde kom, dit word wakker teen jou; kyk, dit kom! 7 Die lotsverandering kom teen jou, inwoner van die land! Die tyd kom, die dag is naby! Rumoer en geen vreugdegeroep op die berge nie! 8 Nou sal Ek binnekort my grimmigheid oor jou uitgiet en my toorn teen jou laat uitwoed en jou oordeel volgens jou weë en al jou gruwels op jou laat neerkom. 9 En my oog sal nie verskoon nie, en Ek sal nie spaar nie; Ek sal dit op jou laat neerkom volgens jou weë, en jou gruwels sal in jou midde wees; en julle sal weet dat Ek die HERE is wat slaan. 10 Kyk, die dag, kyk, hy kom! Die lotsverandering het uitgegaan, die roede het gebloei, die trotsheid het uitgespruit.
Net soos hierdie boodskap aan fisiese Israel bestel was soos aangekondig deur Esegiël, so is hierdie boodskap van God se oordeel van krag op almal wat in vlees en ongehoorsaamheid wandel. Daar sal ‘n “lotsverandering” kom as God se oordeel oor elke mens kom. Hierdie “lotsverandering” is baie slegte nuus vir die mens van vlees en bloed. Dit beteken dat alles wat vleeslik is uitgeroei sal word. Die “voorwerp tot oneer” is die vlees waarin ons geskep was deur die Pottebakker, en dit is oor hierdie toestand van die aardse voorwerp waaroor ons almal so dikwels kla en “teen God antwoord”:
Ons leef eers in hierdie nietige aardse, stoflike voorwerp wat “tot oneer” geskep is deur die Skepper, voor ons die nuwe geestelike “voorwerp tot eer” gegee word:
Ons word na die lewendmakende gees in Christus GETREK deur die Vader op die tyd soos deur HOM alleenlik bepaal:
Mat 20:23 En Hy sê vir hulle: Dis waar, my beker sal julle drink en met die doop waarmee Ek gedoop word, sal julle gedoop word; maar om te sit aan my regter— en aan my linkerhand berus nie by My om te gee nie, maar is vir hulle vir wie dit deur my Vader berei is.
Mat 24:36 Maar van dié dag [van oordeel] en dié uur weet niemand nie, ook die engele van die hemele nie, maar net my Vader alleen.
“DUISENDE MAAL DUISENDE”
Maar kyk hoe Daniël die groot dag van rekenskap uitbeeld waardeur ons almal MOET gaan – die dag as “die gereg…gaan sit, en die boeke…geopen” word:
In Deel 3 gaan ons kyk na die “duisend maal duisende” wat God dien want hier is duidelik twee groepe wat gemeld word deur Daniel: diegene wat dien, en daar is diegene wat hier voor God staan wie nog deur hulle oordeel moet gaan. Maar diegene wat God hier dien, het nie hier gekom deur ‘n kortpad te volg nie. O nee.
Heb 1:13-14 En aan watter een van die engele het Hy ooit gesê: Sit aan my regterhand totdat Ek u vyande gemaak het ‘n voetbank van u voete? 14 Is hulle nie almal dienende geeste wat vir diens uitgestuur word ter wille van die wat die saligheid sal beërwe nie?
“Dienende geeste” opereer in God se hemelse tempel en dit is hulle wat onder Jesus se gesag en opdragte opereer [lees gerus Deel 2 van die reeks]. Dit is hulle wat God se boodskappers is “ter wille van [almal] wat die saligheid sal beërwe”. Hulle is “dienende geeste” omdat hulle die hele pad van God se oordeel reeds voltooi het.
Hierdie engele is God se boodskappers wat net soos hul mededienskegte deur baie verdrukking gekwalifiseer was om te dien:
Open 22:8-9 En dit is ek, Johannes, wat dit gesien en gehoor het; en toe ek dit gehoor en gesien het, het ek neergeval om te aanbid voor die voete van die engel [die boodskapper] wat my hierdie dinge getoon het. 9 Toe sê hy vir my: Moenie! want ek is ‘n mededienskneg van jou en van jou broeders, die profete, en van hulle wat die woorde van hierdie boek bewaar. Aanbid God.
Open 19:10-14 En ek [Johannes] het voor sy voete [die engel/die boodskapper] neergeval om hom te aanbid; maar hy het vir my gesê: Moenie! Ek is ‘n mededienskneg van jou en van jou broeders wat die getuienis van Jesus het. Aanbid God. Want die getuienis van Jesus is die gees van die profesie. 11 Toe het ek die hemel geopend gesien; en daar was ‘n wit perd, en Hy wat daarop sit, word genoem Getrou en Waaragtig, en Hy oordeel en voer oorlog in geregtigheid. 12 En sy oë was soos ‘n vuurvlam, en op sy hoof was baie krone; en Hy het ‘n Naam wat geskrywe is, wat niemand ken nie, behalwe Hy self. 13 En Hy was bekleed met ‘n kleed wat in bloed gedoop was, en sy Naam is: Die Woord van God. 14 En die leërs in die hemel het Hom gevolg op wit perde, bekleed met wit en rein fyn linne.
Hierdie “leërs in die hemel” wat Jesus volg op “wit perde” is “bekleed met wit en rein fyn linne”. Hier is dit duidelik wie hierdie dienaars is:
Open 19:7-9 Laat ons bly wees en ons verheug en aan Hom die heerlikheid gee, want die bruilof van die Lam het gekom en sy vrou het haar gereed gemaak. 8 En aan haar is gegee om bekleed te wees met rein en blink fyn linne, want die fyn linne is die regverdige dade van die heiliges. 9 Toe sê hy vir my: Skryf salig is die wat genooi is na die bruilofsmaal van die Lam. En hy sê vir my: Dit is die waaragtige woorde van God.
Hierdie “dienende geeste” verwys na die bruid van Christus. Daar word na hierdie bruid op talle maniere en simbole verwys in die Skrifte, en een van die simbole is die getal “honderd vier en veertig duisend”:
Open 7:1-4 En ná hierdie dinge het ek vier engele op die vier hoeke van die aarde sien staan, en hulle het die vier winde van die aarde vasgehou, sodat geen wind sou waai op die aarde of op die see of teen enige boom nie. 2 En ek het ‘n ander engel sien opkom van die opgang van die son, met die seël van die lewende God; en hy het met ‘n groot stem geroep na die vier engele aan wie dit gegee is om die aarde en die see te beskadig 3 en gesê: Moenie die aarde of die see of die bome beskadig voordat ons die diensknegte van onse God op hulle voorhoofde verseël het nie. 4 En ek het die getal van die verseëldes gehoor: honderd vier en veertig duisend verseëldes uit al die stamme van die kinders van Israel.
Daar bestaan so baie valse leringe oor hierdie “honderd vier en veertig duisend verseëldes”, en dit is net deur die Skrifte met mekaar te vergelyk dat die ware kennis van wie hierdie “verseëldes” duidelik word – vir hulle wat oë gegee word om te sien:
Die “verseëldes” is hierdie “duisend maal duisende” wat God dien en aan wie Hy trone gee om die res van die skepping te oordeel:
Ons almal kry inderdaad op een of ander tyd kennis van God se oordeel…dit is die Vader se besluit wanneer ons sal verskyn voor Sy Regterstroon. Soos reeds genoem is daar TWEE groepe en dus TWEE oordele waardeur alle mens deur DIESELFDE PROSES geneem sal word om God se geregtigheid te leer ken.
Die “lotsverandering” is dus DIESELFDE vir almal:
Die eerste groep word egter in hierdie lewe geoordeel, en die tweede groep word later geoordeel. Hier gee Petrus aan ons meer insigte oor die twee groepe en die twee oordele:
Die eerste groep wat nou geoordeel word gaan deur ‘n baie spesiale oordeel en hulle is inderdaad ‘n baie spesiale groep – “die tyd is daar dat die oordeel moet begin by die huis van God.” Diegene wat nou behoort aan “die huis van God” weet wie hulle is en hulle weet ook wat die oordeel van God behels want dit vind nou plaas in hul persoonlike lewens – dit is wat hierdie oordeel so spesiaal maak:
Mat 10:34-36 Moenie dink dat Ek gekom het om vrede op die aarde te bring nie. Ek het nie gekom om vrede te bring nie, maar die swaard. 35 Want Ek het gekom om tweedrag te verwek tussen ‘n man en sy vader, en tussen ‘n dogter en haar moeder, en ‘n skoondogter en haar skoonmoeder. 36 En ‘n mens se huisgenote sal sy vyande wees.
Die tweede groep word later geoordeel by die “groot wit troon” oordeel… net om Petrus se vraag te beantwoord: “wat sal die einde wees van die wat aan die evangelie van God ongehoorsaam is?” Hier beantwoord Johannes ook daardie vraag:
Open 20:11-13 En ek het ‘n groot wit troon gesien en Hom wat daarop sit, voor wie se aangesig die aarde en die hemel weggevlug het; en daar is geen plek vir hulle gevind nie. 12 En ek het die dode, klein en groot, voor God sien staan, en die boeke is geopen; en ‘n ander boek, die boek van die lewe, is geopen. En die dode is geoordeel na wat in die boeke geskryf is, volgens hulle werke. 13 En die see het die dode gegee wat daarin was, en die dood en die doderyk het die dode gegee wat daarin was; en hulle is geoordeel, elkeen volgens sy werke.
Dit is dus ‘n groot voorreg om NOU in hierdie tyd geoordeel te word en God se regtigheid te kan leer:
Die oordeel van God is NIE ‘n aangename proses nie, maar ons weet dat dit die ENIGSTE manier is wat ons geestelike seuns van God word en voorberei word om ander te help en te troos wat later geoordeel sal word:
In Deel 4 sal ons meer uitbrei oor die “tien duisend maal tien duisende” wat voor Hom staan, soos God wil.
2 Responses to Rekenskap gee (Deel 3)